คิดถึงร้านอาหารไทยบรรยากาศดี นั่งสบาย แถมเมนูเยอะมาก คงหนีไม่พ้นร้านบ้านหญิงค่ะ ครั้งนี้เราแวะมาที่สาขา Terminal 21 ร้านอยู่บนชั้น 5 มีพื้นที่โปร่งโล่ง ตกแต่งด้วยไม้สีอ่อนให้ความรู้สึกผ่อนคลาย เหมาะกับการนั่งกินข้าวชิลล์ๆ 

เมนูของที่นี่ก็มีให้เลือกเยอะมากค่ะ ทั้งกับข้าวและอาหารจานเดี่ยว มาถึงแล้วเราก็ไม่พลาดที่จะสั่ง”เมนูข้าวไข่ข้น” จานดังประจำบ้านหญิง ซึ่งสามารถเลือกท็อปปิ้งได้ตามใจชอบ ไม่ว่าจะเป็น เบคอน แฮม ไส้กรอก นอกจากนี้ยังมีพวกชีส เห็ด ฯลฯ ให้เลือกได้ไม่จำกัดค่ะ ตัวไข่หอมนุ่มรสกลมกล่อมโปะบนข้าวร้อนๆ เป็นเมนูที่กินแล้วอิ่มคุ้มมากๆ แถมราคาข้าวไข่เริ่มต้นที่ 60 บาทเท่านั้นเอง

มาต่อกันที่ "เพนเน่ต้มยำกุ้ง" (150-) เส้นเพนเน่นุ่มๆ ในต้มยำรสชาติกลมกล่อม เสริมความหอมมันด้วยนมข้นจืดคาร์เนชัน 

"หมูสับภูเขาไฟ" (140-) ยำหมูสับรสแซ่บพร้อมกากหมูและไข่ลวก เวลากินต้องเจาะไข่ให้แตกก่อน แล้วกินกับข้าวสวยร้อนๆ ดีมากเลยค่ะ 

หรือจะลองเป็น "ต้มผักหวานปลาสลิด" (140-) เมนูนี้ดูเฮลตี้หน่อย เป็นต้มผักหวานกับปลาสลิดชิ้นเล็กๆ ทอดกรอบ

ปิดท้ายด้วยของหวาน “น้ำแข็งใสมะม่วง” ที่ราดนมคาร์เนชัน ได้รสหวานชื่นใจ และอย่าลืมสั่ง “ชาเย็น” (60-) รสหอม หวานมันด้วยนมคาร์เนชันรส รับรองเลยค่ะว่า กินแล้วดับร้อนได้จริงๆ



